CELEX: 32017D0265
Language: lt
Date: 1487030400000
Title: 2017 m. vasario 14 d. Komisijos sprendimas (ES) 2017/265, kuriuo Kanados Šiaurės Vakarų teritorijų vyriausybė įrašoma į Komisijos įgyvendinimo reglamento (ES) 2015/1850, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės, 3 straipsnyje nurodytą pripažintų įstaigų sąrašą (pranešta dokumentu Nr. C(2017) 757)

16.2.2017   
            
            
               LT
            
            
               Europos Sąjungos oficialusis leidinys
            
            
               L 39/43
            
         KOMISIJOS SPRENDIMAS (ES) 2017/265
   2017 m. vasario 14 d.
   kuriuo Kanados Šiaurės Vakarų teritorijų vyriausybė įrašoma į Komisijos įgyvendinimo reglamento (ES) 2015/1850, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės, 3 straipsnyje nurodytą pripažintų įstaigų sąrašą
   
      
         (pranešta dokumentu Nr. C(2017) 757)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. spalio 13 d. Komisijos įgyvendinimo reglamentą (ES) 2015/1850, kuriuo nustatomos išsamios Europos Parlamento ir Tarybos reglamento (EB) Nr. 1007/2009 dėl prekybos produktais iš ruonių įgyvendinimo taisyklės (1), visų pirma į jo 3 straipsnį,
   kadangi:
   
               (1)
            
            
               Europos Parlamento ir Tarybos reglamento (EB) Nr. 1007/2009 (2) 3 straipsnyje nustatytos sąlygos, kurias įvykdžius produktai iš ruonių, pagaminti iš inuitų ar kitų čiabuvių bendruomenių sumedžiotų ruonių, gali būti pateikiami Sąjungos rinkai. Pateikiant produktus iš ruonių rinkai, atitikį toms sąlygoms turi patvirtinti pripažinta įstaiga;
            
         
               (2)
            
            
               Komisijos įgyvendinimo reglamento (ES) 2015/1850 3 straipsnyje nustatyti reikalavimai, kuriuos įvykdę subjektai, taikant Reglamento (EB) Nr. 1007/2009 3 straipsnį, įrašomi į pripažintų įstaigų sąrašą;
            
         
               (3)
            
            
               produktus iš ruonių, pagamintus iš inuitų ar kitų čiabuvių bendruomenių sumedžiotų ruonių, pateikiant rinkai kartu su jais turi būti pateikiamas pripažintos įstaigos išduotas dokumentas, patvirtinantis atitiktį Įgyvendinimo reglamente (ES) 2015/1850 nustatytoms sąlygoms;
            
         
               (4)
            
            
               2016 m. lapkričio 22 d. Komisija gavo Šiaurės Vakarų teritorijų vyriausybės prašymą Reglamento (EB) Nr. 1007/2009 3 straipsnio 1a dalies taikymo tikslais gauti pripažintos įstaigos įgaliojimus. Kartu su prašymu buvo pateikti patvirtinamieji dokumentai, kurių reikalaujama pagal Įgyvendinimo reglamento (ES) 2015/1850 3 straipsnį;
            
         
               (5)
            
            
               remdamasi pateiktais patvirtinamaisiais dokumentais Komisija atliko vertinimą, kad nustatytų, ar Šiaurės Vakarų teritorijų vyriausybė tenkina reikalavimus, keliamus pripažintai įstaigai pagal Įgyvendinimo reglamentą (ES) 2015/1850;
            
         
               (6)
            
            
               Komisija padarė išvadą, kad Šiaurės Vakarų teritorijų vyriausybė tenkina visus Įgyvendinimo reglamento (ES) 2015/1850 3 straipsnio 1 dalyje nustatytus reikalavimus ir kad Šiaurės Vakarų teritorijų vyriausybė turėtų būti įrašyta į pripažintų įstaigų sąrašą,
            
         PRIĖMĖ ŠĮ SPRENDIMĄ:
   1 straipsnis
   Reglamento (ES) 2015/1850 3 straipsnio taikymo tikslais Šiaurės Vakarų teritorijų vyriausybė laikoma pripažinta įstaiga.
   2 straipsnis
   Šio sprendimo turinys skelbiamas Komisijos interneto svetainėje nedelsiant.
   3 straipsnis
   Šis sprendimas skirtas Kanados Šiaurės Vakarų teritorijų vyriausybei.
   
      Priimta Briuselyje 2017 m. vasario 14 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 271, 2015 10 16, p. 1.
   
      (2)  2009 m. rugsėjo 16 d. Europos Parlamento ir Tarybos Reglamentas (EB) Nr. 1007/2009 dėl prekybos produktais iš ruonių (OL L 286, 2009 10 31, p. 36).